Diari Oficial de la Generalitat Valenciana


Sumari del DOGV 914, del 03-10-1988 (1988/812054)

RESOLUCIÓ de 3 de juny de 1988, del Conseller d'Obres Públiques, Urbanisme i Transports, per la qual s'autoritza la revisió anticipada de les Normes Subsidiàries del Planejament Municipal de Setla-Mirarrosa i Miraflor.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   914

Data del DOGV
:   03-10-1988

Secció del DOGV
:   ALTRES DISPOSICIONS

Número del document
:   1988/812054


Data del document
:   03-06-1988

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolución de 3 de juny de 1988, del Conseller d'Obres Públiques, Urbanisme i Transports, per la qual s'autoritza la revisió anticipada de les Normes Subsidàries del Planejament Municipal de Setla-Mirarrosa i Miraflor.  
Vista la sol·licitud formulada per l'Ajuntament de Setla Mirarrosa y miraflor de Revisió anticipada de les Normes Subsidiàries de Planejament.  
Vist que l'Ajuntament de Setla-Mirarrosa y Miraflor sol·licita l'autorizació per a iniciar el procés de revisió anticipada de les Normes Subsidiàries de Planejament Municipal, aprovades per la Comissió Provincial d'Urbanisme d'Alacant en sessió de 26 de setembre de 1985, fonamentada la petició en la distorsió existent entre la realitat i el planejament vigent.  
Vist que la Comissió Territorial d'Urbanisme va emetre informe favorable a la Revisió anticipada en sessió de 24 de febrer de 1988.  
Atés que d'anteriors actuacions dutes a terme en aquesta Conselleria sobre l'esmentat municipi es desprén la distorsió entre la realitat i el planejament vigent al·legada per l'Ajuntament, concretada, segons es posa de manifest en l'informe emés per l'Ajuntament de 14 de gener de 1987, en l'existència d'urbanitzacions i edificacions clandestines en sòl no urbanitzable, unida a la escassetat de sòl apte per a urbanitzar, cosa que aconsella alterar la classificació de sòl previst en les Normes Subsidiàries vigent.  
Atés que les causes de revisió esgrimides no estan específicament previstes en l'article 5é de les Normes Urbanístiques de les Normes Subsidiàries del municipi, pel que s'ha de seguir el procediment previst en els articles 47.2 de la Llei del Sol i 157.2 del Reglament de Planejament.  
En aplicació d'aquest la Comissió Territorial d'Urbanisme ha emés informe favorable en sessió de data 24 de febrer de 1988.  
Atés que és competència d'aquest Conseller l'atorgament de l'autorització per a procedir a la revisió anticipada de les Normes Subsidiàries, tal i com ho disposen els articles abans citats en relació amb l'article 5é del Decret 24/1987 del Consell de la Generalitat Valenciana pel que es regulen els òrgans urbanístics de la Generalitat Valenciana.  
Vists els preceptes legals citats, la Llei de Procediment Administratiu i d'altres de pertinent aplicació, resolc d'autoritzar la revisió anticipada de les Normes Subsidiàries de Planejament Municipal de Setla, Mirarrosa y Miraflor.  
València, 3 de juny de 1988.   
El Conseller d'Obres Públiques, Urbanisme i Transports: Rafael Blasco i Castany.